PolyAgent/wiki_georgian_en_parallel_20231101 huggingface dataset:
რუსუდანის მონეტები

რუსუდანის მონეტები, საქართველოს მეფის რუსუდანის სახელით მოჭრილი სპილენძისა და ვერცხლის მონეტები. სპილენძის მონეტების წონა სხვადასხვაა. შუბლზე ასომთავრულით გამოსახულია რუსუდანის დაქარაგმებული სახელი. მის გარშემო ორნამენტული სახის წნულია, რომლის ხვეულებში მხედრულით და მთავრულით წერია რუსუდანის სახელი. იქვე დაქარაგმებული მხედრულით აღნიშნულია — ქორონიკონსა 447 (1227). ზურგზე ოთხსტრიქონიანი არაბული ლეგენდა: „დედოფალი მეფეთა და დედოფალთა, დიდება ქვეყნისა, სამეფოსა და სარწმუნოებისა რუსუდან, ასული თამარისა, მესიის თაყვანისმცემელი. განადიდებს ღმერთი ძლევას მისას“ რუსუდანის ვერცხლის მონეტები 3 ტიპისაა და ორ ნომინალად (დრამად და ნახევარდრამად) იყოფა: I ტიპის დრაპის შუბლზე მოთავსებულია მაცხოვრის წელზევითი გამოსახულება. გვერდებზე ბერძნულად აწერია „იესო ქრისტე“, გარშემო ასომთავრულით — „სახელითა ღვთისათა იჭედა ქორონიკონსა 450“ (1230). ზურგზე — ორნამენტული ჩარჩო გადაბრუნებულ შუბისპირს მოგვაგონებს. მის შიგნით წერია რუსუდანი, გარშემო არაბულად — „დედოფალი დედოფალთა, დიდება ქვეყნისა და სარწმუნოებისა, რუსუდან, ასული თამარისა, მესიის თაყვანისმცემელი“. — II ტიპის ვერცხლის მონეტის წონაა 2,50 გ. შუბლზე გამოსახულია მაცხოვარი. რუსუდანის შარავანდედის გარშემო ლეგენდაა: „სახელითა“ ღვთისათა იჭედა ვერცხლი ქორონიკონსა 450“ (1230), ზურგზე — შუბისპირის მსგავსი ორნამენტული ჩარჩო, გარშემო — I ტიპის მონეტისნაირნი ზედწერილი და ასომთავრულით — რუსუდანის სახელი.
ლიტერატურა
ბარნაველი თ., ფიგურული ნიშნები განვითარებული შუასაუკუნეების ქართულ მონეტებზე «მაცნე. ისტორიის, არქეოლოგიის, ეთნოგრაფიისა და ხელოვნების ისტორიის სერია», 1974, № 3;
დუნდუა გ., ქსე, ტ. 8, გვ. 516, თბ., 1984
საქართველოს მონეტები
ხიბინები

ხიბინები (საამების ენაზე „ხიბინ“ — მთები) — ინტრუზიული მთის მასივი კოლის ნახევარკუნძულზე. სიმაღლე 1200,6 მ-მდე (მთა იუდიჩვუმჩორი). აგებულია ნეფელინიანი სიენიტებით, რომელთანაც დაკავშირებულია აპატიტ-ნეფელინიანი მადნის მდნარი საბადოები, მათ შორის: კუკისვუმჩორი, იუქსპორი, რასვუმჩორი და სხვა. ხიბინებში ამჟამად გამოვლინებულია დაახლოებით 500 მინერალი. მწვერვალები პლატოსებრია, კალთები — ციცაბო. არის თოვლის ლაქები და მყინვარები. ხშირია ზვავები. პოლარული ღამე 42 დღე გრძელდება. ზაფხული ხანმოკლეა. ხეობებში წლიურად 600-700 მმ ნალექი მოდის, ხოლო პლატოებზე 1600 მმ წელიწადში. მრავალფეროვანია ფლორა და ფაუნა. გაბატონებულია მთის ტუნდრა. კალთების ქვედა ნაწილში ტანბრეცილი არყის ტყეტუნდრა, ნაძვნარ- და ფიჭვნარ-არყნარებია. მთა ვუდიევრჩორზე მსოფლიოში ერთადერთი პოლარულ-ალპური ბოტანიკური ბაღია. ხიბინების მთისძირში არის ქალაქები აპატიტი და კიროვსკი.
ლიტერატურა
რუსეთის ქედები
ერევნის კასკადი

ერევნის კასკადი — გრანდიოზული კიბე სომხეთის დედაქალაქ ერევანში. იგი ერთმანეთთან აკავშირებს ქალაქის კენტრონის დაბლობ არეალსა და მეზობლობის მონუმენტს. არქიტექტორების: ჯიმ ტოროსიანის, ასლან მხითარიანისა და სარგის გურზადიანის მიერ დაპროექტებული კონსტრუქციის მშენებლობა 1972 წელს დაიწყო და 1980 წელს დასრულდა.
კასკადში, გარე საფეხურების ქვეშ განთავსებულია წყვილი ესკალატორი, რომლებიც კომპლექსს მთელ სიგრძეზე გასდევენ. კასკადის ექსტერიერი საფეხურების გარდა მოიცავს რამდენიმე დონეს, რომლებზეც შადრევნები და ქანდაკებებია განთავსებული. კიბე ფეხით მოსიარულეებს ხელს უწყობს დაინახონ ცენტრალური ერევანი და არარატის მთა.
ისტორია
მშენებლობა დაიწყო 1971 წელს, საბჭოთა პერდში. პირველი ფაზა დასრულდა 1980 წელს. ნაგებობის შემდგომი განვითარება 2002-2009 წლებში მოხდა, როდესაც 2000-იანი წლების დასაწყისში კომპლექსი სომხური წარმოშობის ამერიკელ ბიზნესმენს ჯერარდ გაფესჯიანს გადაეცა და მას სრული სარემონტო სამუშაოები ჩაუტარდა. ასევე, დაიგეგმა მის თავზე დიდი სამუზეუმო კომპლექსის აშენება. მიუხედავად იმისა, რომ მშენებლობა დაიწყო, იგი ადრეულ ეტაპზევე გაიყინა და წლების განმავლობაში აღარ განახლებულა.
გალერეა
რესურსები ინტერნეტში
Cafesjian Center for the Arts
Gerard L. Cafesjian Museum of Art
Онлайн відео
ერევნის ღირსშესანიშნაობები
ერევნის შენობა-ნაგებობები
ოლეგ ჭედია

ოლეგ ჭედია
ოლეგ კონსტანტინეს ძე ჭედია (დ. 27 აპრილი, 1923 — გ. 3 აგვისტო, 1998) — საბჭოთა გეოლოგი. გეოლოგია-მინერალოგიის მეცნიერებათა დოქტორი (1966), პროფესორი (1969). ყირგიზეთის მეცნიერებათა დამსახურებული მოღვაწე (1993). ყირგიზეთის გეოლოგიის ინსტიტუტის ნეოტექტონიკის ლაბორატორიის გამგე (1964–75), სეისმოლოგიის ლაბორატორიის სამეცნიერო ხელმძღვანელი (1975–89), ლაბორატორიის მთავარი მეცნიერ-მუშაკი (1989). 1952–64 წლებში ტაჯიკეთის უნივერსიტეტის დოცენტი. მოღვაწეობდა ზოგად და რეგიონულ გეოლოგიაში, გეომორფოლოგიაში, ნეოტექტონიკასა და პალეოგეოგრაფიაში.
ბიოგრაფია
ოლეგ ჭედიამ დაამთავრა სანქტ-პეტერბურგის სახელმწიფო უნივერსიტეტის გეოლოგიის ფაკულტეტი 1948 წელს და ასპირანტურა (1951) იქვე. მისი განათლებისა და მეცნიერული მსოფლმხედველობის ჩამოყალიბებაზე გადამწყვეტი როლი იქონია დიმიტრი ნალივკინის, სერგეი შულცის, დიმიტრი მუშკეტოვისა და ალექსანდრე მარკოვსკის ლექციებმა. 1941 წელს მოქმედ არმიაში გაიწვიეს. შესწავლილი აქვს თურქესტანის ქედის მყინვარები, დიდი ხნის განმავლობაში იკვლევდა პამირის მთათა სისტემისა და განსაკუთრებით, დარვაზის ქედის თანამედროვე გამყინვარებასა და შარიაჟულ ტექტონიკას.
1950-იანი წლებიდან მოყოლებული მისი კვლევის მთავარი მიმართულება იყო ნეოტექტონიკა, გეომორფოლოგია, მკვიდრი ქანების გეოლოგია და მეოთხეული გეოლოგია. განსაკუთრებით დიდი წვლილი შეიტანა პამირის გეომორფოლოგიისა და ნეოტექტონიკის საფუძვლების შემუშავებაში. 1951 წელს წარმატებით დაიცვა საკანდიდატო დისერტაცია. დაახლოებით 50 წელი მუშაობდა შუა აზიის მთიან რეგიონებში: პამირსა და ტიან-შანში. შეისწავლა პამირის რელიეფი, დაადგინა უახლესი ტექტონიკური მოძრაობის ინტენსიფიკაციის ეპოქები, მდინარეული ტერასები და მათი დეფორმაციები.
მონაწილეობდა ყირგიზეთის სსრ ატლასის (1987) შედგენაში. ოლეგ ჭედია 160-ზე მეტი სამეცნიერო ნაშრომისა და 10 მონოგრაფიის ავტორია. ტაჯიკეთის უნივერსიტეტში 12 წლის განმავლობაში კითხულობდა ლექციების კურსს ზოგადი გეოლოგიის, გეომორფოლოგიის, გეოტექტონიკის, მეოთხეული დანალექების გეოლოგიის, სტრუქტურული გეოლოგიისა და გეოკარტირების საკითხებზე. მისი ხელმძღვანელობით დაცულია 17 საკანდიდატო დისერტაცია და 19 სადოქტორო დისერტაცია. დაჯილდოებულია სამამულო ომის ორდენითა და მედლებით.
თხზულებები
Чедия О. К. Юг Средней Азии в новейшую эпоху горообразования, ч. 1. Фрунзе, 1971;
Чедия О. К. Юг Средней Азии в новейшую эпоху горообразования, ч. 2. Фрунзе, 1972;
Чедия О. К. Морфоструктуры и новейший тектогенез Тянь-Шаня. Фрунзе, Илим, 1986.
სქოლიო
საბჭოთა გეოლოგები
ო
Tahkuranna Parish

Tahkuranna Parish
Tahkuranna was a rural municipality in Pärnu County, southwestern Estonia. It existed from 1991 to 2017, while from 1991 to 1995 it bore the name of Uulu Parish (Uulu vald). During the administrative reform (:et) in 2017, Tahkuranna Parish was merged with neighbouring Häädemeeste Parish, the latter keeping its name.
Tahkuranna was home to ("Lotte World"), a theme park in the village of Reiu based on the Lotte from Gadgetville franchise.
Settlements
Small borough
Võiste
Villages
Laadi - Leina - Lepaküla - Mereküla - Metsaküla - Piirumi - Reiu - Tahkuranna - Uulu
References
External links
Tahkuranna Parish official website
Former municipalities of Estonia
მილსტრიტი

მილსტრიტი — დასახლებული პუნქტი ირლანდიაში, კორკის საგრაფოში, მანსტერის პროვინციაში.
ისტორია
ადგილობრივი რკინიგზის სადგური გაიხსნა 1853 წლის 16 აპრილს და დაიხურა სატვირთო გადაზიდვებისთვის 1976 წლის 6 სექტემბერს.
1993 წლის 15 მაისს გრინგლენსის ღია სტადიონზე გაიმართა ევროვიზიის სიმღერის კონკურსი 1993.
სქოლიო
კორკის საგრაფოს დასახლებული პუნქტები
მანსტერის პროვინციის დასახლებული პუნქტები
Abkhaz alphabet

Abkhaz alphabet
The Abkhaz alphabet is a Cyrillic alphabet used for the Abkhaz language.
Abkhaz did not become a written language until the 19th century. Up until then, Abkhazians, especially princes, had been using Greek (up to c. 9th century), Georgian (9–19th centuries), and partially Turkish (18th century) languages. The Abkhaz word for alphabet is анбан (anban), which was borrowed from Georgian ანბანი (anbani).
History
The first Abkhaz alphabet was created in 1862 by Peter von Uslar. It had 55 letters and was based on the Cyrillic script. Another version, having 51 letters, was used in 1892 by Dimitry Gulia and K. Machavariani. In 1909, the alphabet was again expanded to 55 letters by Andria Tchotchua to adjust to the extensive consonantal inventory of Abkhaz.
In 1926, during the korenizatsiya policy in the Soviet Union, the Cyrillic alphabet was replaced by a Latin alphabet devised by Nikolay Marr. It featured 76 letters and was called the "Abkhaz analytical alphabet". In 1928, this was replaced by another Latin alphabet. (See illustration at right.) From 1938 to 1954 the Abkhaz language was written in Georgian Mkhedruli script.
Since 1954, the Abkhaz language has been written in a new 56-letter (now 62-letter) Cyrillic alphabet (see chart below). Of these, 38 are graphically distinct; the rest are digraphs with and which indicate palatalization and labialization, respectively. In 1996, the most recent reform of the alphabet was implemented: while labialization had hitherto been marked with two additional letters, ә and у (у was used in the digraphs гу, ҕу, ку, қу, ҟу, and ху, which were not considered separate letters), since then only ә was retained in this function. Unusually, the Cyrillic plosive letters К П Т represent ejective consonants; the non-ejectives (pulmonic consonants) are derived from these by means of a descender at the bottom of the letter. In the case of the affricates, however, the plain letters are pulmonic, and the derived letters ejective.
The modern Abkhaz orthography gives preference to the letters Г К П Т Х Ч with descender (Ӷ Қ Ԥ Ҭ Ҳ Ҷ). The letters (Ҕ Ҧ) had previously (before 1996) had a hook, which Ҕ still does in Yakut. In pre-Soviet alphabets the hook was also used in Ӄ Ꚋ, see above.
The letters ь and ә are used as parts of digraphs and are not listed separately in the alphabet.
Text Comparison
Article 1 of the Universal Declaration of Human Rights
See also
Dzze
Zhwe
Cche
Shwe (Cyrillic)
o-hook
References
External links
PT Sans and PT Serif fonts
Deja Vu fonts
Теимураз Гванцеладзе: «Из истории перехода абхазского книжного языка на грузинскую графику»
Cyrillic alphabets
Alphabet
სისხლი აუზში

სისხლი აუზში
„სისხლი აუზში“ — არაოფიციალური სახელწოდება სსრკ-სა და უნგრეთს შორის გამართული წყალბურთის მატჩისა, რომელიც შედგა 1956 წლის 6 დეკემბერს, მელბურნის ოლიმპიურ თამაშებზე.
მატჩი გაიმართა სსრკ-ის მიერ 1956 წლის უნგრული აჯანყების ჩახშობიდან დაახლოებით ერთ თვეში. სახელწოდება მატჩმა მიიღო კადრების წყალობით, რომელზეც უნგრელი წყალბურთელი ერვინ ზადორი წარბიდან ძლიერი სისხლდენით იყო გამოსახული. აღნიშნული კადრები გახდა სიმბოლო უნგრული წინააღმდეგობისა.
მატჩის განვითარება
დილით, მატჩის დაწყებამდე, უნგრელმა წყალბურთელებმა დაცინვა დაუწყეს საბჭოელ სპორტსმენებს რუსული ფრაზებით. მატჩმა უკომპრომისო ბრძოლის სახე მიიღო. თამაშის დამთავრებამდე რამდენიმე წუთით ადრე უნგრეთის ნაკრები წინ იყო ანგარიშით 4:0. ამ დროს სსრკ-ის ნაკრების წყალბურთელმა ვალენტინ პროკოპოვმა ვერ მოითმინა სიტყვიერი პროვოკაცია ერვინ ზადორისგან და მარჯვენა თვალში მიაყენა დარტყმა მუშტით. მიუხედავად ტრავმისა უნგრელმა სპორტსმენმა თამაში განაგრძო, თუმცა აუზში სისხლის კვალს ტოვებდა. აღნიშნულმა ეპიზოდმა დიდად იმოქმედა შეკრებილ მაყურებელზე, რომელთა უმეტესობაც თანაუგრძნობდა ზადორს და უნგრელების მიმართ სიმპატიით განეწყო. რამდენიმე მათგანი აუზსაც მიუახლოვდა და ანტისაბჭოურ ლოზუნგებს სკანდირებდნენ. მატჩი შეწყდა. საბჭოთა ნაკრებს ტექნიკური წაგება ჩაეთვალა. მოგვიანებით უნგრელებმა ფინალში 2:1 სძლიეს იუგოსლავიელებს და ოლიმპიური ჩემპიონებიც გახდნენ.
ოლიმპიური თამაშების დასრულების შემდეგ უნგრეთის ნახევარმა ნაკრებმა დასავლეთში თავშესაფარი ითხოვა. ასამდე უნგრელმა სპორტსმენმა გადაწყვიტა ოლიმპიადის შემდეგ სამშობლოში აღარ დაბრუნებულიყო.
რესურსები ინტერნეტში
აღნიშნული მოვლენებისადმი მიძღვნილი სტატია საიტზე რადიო „თავისუფალი“
ზაფხულის ოლიმპიური თამაშები 1956
Gagi Margvelashvili

Gagi Margvelashvili (born 30 October 1996) is a Georgian footballer who plays as a defender for Kategoria Superiore club Dinamo City.
Career
On January 28, 2022, Margevelashvili signed two-year contract with Macedonian First Football League club Shkupi. After season and half in North Macedonia, Margevelashvili returned to Erovnuli Liga after he signed contract with Dinamo Tbilisi.
Career statistics
Club
Honours
Saburtalo Tbilisi
Erovnuli Liga (1): 2018
Georgian Cup (1): 2019
Georgian Super Cup (1): 2020
Dinamo Batumi
Erovnuli Liga (1): 2021
Shkupi
Macedonian First Football League (1): 2021–22
References
1996 births
Living people
Men's association football defenders
Men's footballers from Georgia (country)
Footballers from Kutaisi
Erovnuli Liga players
FC Saburtalo Tbilisi players
FC Dinamo Batumi players
FC Dinamo Tbilisi players
Macedonian First Football League players
KF Shkupi players
Expatriate men's footballers from Georgia (country)
Expatriate sportspeople from Georgia (country) in North Macedonia
Georgia (country) men's youth international footballers
სათამაშოების ისტორია 4

სათამაშოების ისტორია 4
„სათამაშოების ისტორია 4“ — 2019 წლის ამერიკული ანიმაციური კომედიური ფილმი, წარმოებული Pixar Animation Studios-ის მიერ Walt Disney Pictures-ისთვის. იგი არის რიგით მეოთხე ფილმი „სათამაშოების ისტორიის“ სერიიდან და 2010 წელს გამოსული „სათამაშოების ისტორია 3“-ის გაგრძელება. მისი რეჟისორია ჯოშ კული, სცენარისტები არიან სტეფანი ფოლსომი და ენდრიუ სტენტონი. პერსონაჟებს ახმოვანებენ ტომ ჰენქსი, ტიმ ალენი, ენი პოტსი, ტონი ჰეილი, კიგან-მაიკლ კეი, ჯორდან პილი, მადლენ მაკგროუ, კრისტინა ჰენდრიკსი, კიანუ რივზი, ელი მაკი, ჯეი ერნანდესი, ლორი ალანი და ჯოან კიუსაკი.
ფილმში გრძელდება „სათამაშოების ისტორია 3“-ის სიუჟეტი, სადაც მთავარი გმირები კვლავ შერიფი ვუდი, ბაზ ლაიტერი და მათი სხვა მეგობარი სათამაშოები არიან. მას შემდეგ, რაც გმირები ახალი პატრონის, ბონის ხელში აღმოჩნდებიან, ისინი გაიცნობენ სათამაშოდ ქცეულ სახელად ფორკის. რის შემდეგაც იწყება მათი თავგადასავლებით სავსე მოგზაურობა. ფილმი ეძღვნება მსახიობ დონ რიკსლისა და ანიმატორ ადამ ბერკის ხსოვნას.
„სათამაშოების ისტორია 4“ დაანონსდა 2014 წლის 6 ნოემბერს. რეჟისორად აიყვანეს ჯონ ლასიტერი, რომელიც აგრთვე სერიის პირველი და მეორე ნაწილების რეჟისორი იყო, ხოლო სცენარისტებად — სტეფანი ფოლსომი და ენდრიუ სტენტონი. 2015 წლის მარტში პროექტის თანარეჟისორად დაინიშნა ჯოშ კული. 2017 წლის ივლისში ლასიტერმა დატოვა რეჟისორის პოსტი. 2018 წლის 12 ნოემბერს ინტერნეტში გავრცელდა პირველი ტიზერ-ტრეილერი.
„ფილმის პრემიერა გაიმართა 2019 წლის 11 ივნისს ლოს-ანჯელესში. აშშ-ის კინოთეატრებში გამოვიდა იმავე წლის 21 ივნისს RealD 3D, Dolby Cinema, და IMAX ფორმატებში. ფილმის ბიუჯეტმა შეადგინა 200 მილიონი აშშ დოლარი, ხოლო შემოსავალმა — 990 მილიონი დოლარი, რითაც იქცა 2019 წლის მეექვსე ყველაზე შემოსავლიან ფილმად, აგრეთვე მეცხრე ყველაზე შემოსავლიან ანიმაციურ ფილმად. წინამორბედის მსგავსად პრეოქტმა მიიღო უმაღლესი შეფასებები კინოკრიტიკოსებისგან. შექება წილად ხვდა ფილმის ისტორიას, იუმორს, ემოციურობას, ანიმაციურ მხარესა და ვოკალურ შესრულებას. საერთო განხილვების საიტ Rotten Tomatoes-ზე ფილმის საერთო რეიტინგია 97% (391 მიმოხილვაზე დაყრდნობით).
რესურსები ინტერნეტში
„სათამაშოების ისტორია 4“ — Pixar Animation Studios
სქოლიო
2019 წლის ფილმები
ინგლისურენოვანი ფილმები
2019 წლის 3D ფილმები
2019 წლის კომპიუტერული ანიმაციური ფილმები
2010-იანი წლების საბავშვო ანიმაციური ფილმები
3D ანიმაციური ფილმები
ამერიკული 3D ფილმები
ამერიკული საბავშვო ანიმაციური კომედიური ფილმები
ამერიკული კომპიუტერული ანიმაციური ფილმები
ამერიკული ფილმები
ამერიკული რომანტიკული კომედიური ფილმები
ანიმაციური კომედიური ფილმები
ანიმაციური რომანტიკული ფილმები
კინორეჟისორების სადებიუტო ფილმები
ფილმები სათამაშოების შესახებ
ფილმები თოჯინების შესახებ
ჯოშ კულის ფილმები
IMAX-ის ფილმები
პიქსარის ანიმაციური ფილმები
სათამაშოების ისტორია
Walt Disney Pictures-ის ფილმები
I Got to Find My Baby

I Got to Find My Baby
Got to Find My Baby — პიტერ კლეიტონის მიერ დაწერილი სიმღერა, პირველად ჩაწერილი ფსევდონიმით Doctor Clayton, 1941 წლის 11 ნოემბერს. ჩაკ ბერის მიერ მოგვიანებით მისი საკუთარი ვერსია ჩაიწერა. იგი სინგლის სახით 1960 წელს გამოვიდა. ჯგუფ The Beatles-ის მიერ ჩაწერილი იქნა მისი საკუთარი ვერსია, რომელიც 1994 წელს საარქივო ჩანაწერების ალბომზე Live at the BBC გამოიცა.
რესურსები ინტერნეტში
The Beatles Bible - ინფორმაცია ჩანაწერებზე
სქოლიო
The Beatles-ის სიმღერები
1960 წლის სიმღერები
1963 წლის სიმღერები
კასპიისპირა დაბლობი

კასპიისპირა დაბლობი — დაბლობი კასპიის ზღვის ჩრდილოეთ სანაპიროზე, რუსეთსა და ყაზახეთში. მოიცავს მდინარეების ვოლგის, თერგის, სულაკის დელტებს, ურალისა და ემბის ქვემოთს. დასავლეთით იგი შემოფარგლულია სტავროპოლის პლატოს აღმოსავლეთ კალთით და ერგენებით, ჩრდილოეთით — ობშჩი-სირტით. აღმოსავლეთთ საზღვარი ემთხვევა ურალისპირა პლატოს და უსტიურთის ჩრდილო ჩინკს. სამხრეთის მნიშვნელოვანი ტერიტორია ოკეანის დონიდან 28 მ-ით დაბლა მდებარეობს. კასპიისპირა დაბლობი მდებარეობს ღრმა ტექტონიკური ღრმულის — კასპიისპირა სინეკლიზის ფარგლებში, რომელიც პალეოზოურში ჩაისახა და წარმოადგენს რუსეთის ბაქნის მეტად რთულსა და მრავალფეროვან ნაწილს. სინეკლიზა გართულებულია მეორე რიგის ტექტონიკური სტრუქტურებით. ფართობი დაახლოებით 200 ათასი კმ².
კრისტალური ქანები მდებარეობენ აქ 300 მეტრზე მეტ სიღრმეში და დაფარული არიან პალეოზოური და მეზო-კაინოზოური დანალექებით. ძველი ქანებიდან დაბლობის ფარგლებში განვითარებულია კუნგურული ასაკის პერმული დანალექები, რომლის საძირკველში არის ქვამარილის ძარღვები. პერმულ ქანებს ზემოთ ადევს ტრიასული დანალექები, რომლებიც თავის მხრივ, დაფარულია იურული, ცარცული და პალეოგენური ნალექებით, პალეოგენის დასასრული ხასიათდება ოროგენეტური მოძრაობებით, რომელმაც დიდი ფართობები მოიცვა. მასთან დაკავშირებულია დაბლობის დაწევა და მის ტერიტორიაზე ზღვების შემოჭრა. ყველაზე ვრცელი იყო აქჩაღილური აუზი, რომელსაც ეჭირა თითქმის მთელი თანამედროვე კასპიის ზღვის ტერიტორია, კასპიისპირა დაბლობი და უფრო ჩრდილოეთითაც იჭრებოდა. ამ აუზის გრძელი ტოტი შავი ზღვისკენაც მიემართებოდა.
ამ აუზის ნაფენები ჩრდილოეთით წარმოდგენილია მცირე სისქის სქელშეებრივი თიხებით, ხოლო ნაპირებთან — ქვიშებით; ზოგან გვხვდება საწვავი ფიქლების მცირე შრეებიც, აქჩაღილური დანალექების საერთო სისქე 80-100 მ აღწევს. ოროგრაფიულად კასპიისპირა დაბლობი წარმოადგენს დიდი ზომის, ბრტყელ, ზღვისკენ სუსტად დახრილ დაბლობს. კასპიისპირა დაბლობის ჩრდილო ნაწილისთვის დამახასიათებელია ერთგვაროვანი ბრტყელი ზედაპირი, რომლის შეფარდებითი სიმაღლე არაუმეტეს 1,0-1,5 მ-ია. ზღვიური ბრტყელი ვაკეები დარღვეულია დუბეებითა და მრავალრიცხოვანი ბორცვებით „სურჩინებით“. არის საძოვრები. მოიპოვება ნავთობისა და ბუნებრივი აირის საბადოები.
სქოლიო
რუსეთის დაბლობები
ყაზახეთის დაბლობები
კასპიის ზღვა
სიქსტეს კაპელა

სიქსტეს კაპელა — მდებარეობს მოციქულეობრივ სასახლეში, ვატიკანი, რომელიც რომის პაპის ოფიციალური რეზიდენციაა.
მართკუთხა ფორმის კაპელა ზომით სოლომონის ტაძრის ტოლია (40.93 X 13.41 მ), როგორც მოცემულია ძველ აღთქმაში. მისი სიმაღლეა 20.70 მ. არქიტექტურული პროექტი ეკუთვნის ბაკიო პონტელის, ხოლო სამშენებლო სამუშაოებს ხელმძღვანელობდა ჯოვანი დე დოლჩი 1473-84 წლებში, სიქსტუს IV-ის მითითებებით.
პირველი მესა სიქსტეს კაპელაში ჩატარდა 1483 წლის 9 აგვისტოს, რომლის დროსაც ის კურთხეულ იქნა და ქალწული მარიამის ამაღლებას მიეძღვნა.
2022 წლის 26 ივნისს სიქსტის კაპელაში თბილისის სამების საკათედრო ტაძრის მგალობელთა გუნდმა კონცერტი გამართა. კონცერტი საქართველოს პრეზიდენტსა და რომის პაპს შორის 2021 წელს, წმინდა საყდარში ოფიციალური ვიზიტისას მიღწეული შეთანხმების საფუძველზე გაიმართა. სიქსტის კაპელაში ქართველებმა პირველად იგალობეს. საქართველოს საპატრიარქო გუნდის კონცერტი ვატიკანის ტელევიზიით პირდაპირ ეთერში გადაიცემოდა.
ლიტერატურა
რესურსები ინტერნეტში
Vatican Museums Online: Sistine Chapel
High-resolution interactive virtual tour of the Sistine Chapel
Web Gallery of Art: Visit to the Sistine Chapel in Vatican
BBC News: Sistine Chapel Restored (1999)
The Restoration of the Sistine Chapel: Right or Wrong?
www.christusrex.org Capella Sistina
ვატიკანი
ქრისტიანული ტაძრები
იტალიის არქიტექტურა
რენესანსის არქიტექტურა
Lasioglossum hypsiston

Lasioglossum hypsiston — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1980 წელს.
იხილეთ აგრეთვე
Lasioglossum-ის სახეობების სია
სქოლიო
hypsiston
მარინა გიორგაძე

მარინა გიორგაძე (დ. 9 მარტი, 1954, თბილისი) — ქართველი ექიმი, მეცნიერი.
1978 წელს დაამთავრა თბილისის სახელმწიფო სამედიცინო ინსტიტუტის პედიატრიული ფაკულტეტი.
1979–1981 წლებში სწავლობდა ასპირანტურაში, 1981 წლიდან ბავშვთა საავადმყოფოს №1 კათედრის ასისტენტია. ავტორია 28 სამეცნიერო ნაშრომის.
1998 წელს დაიცვა საკანდიდატო დისერტაციის თემა — „ჰეპატო–ბილიარული სისტემის მდგომარეობის თავისებურებათა შესწავლა ქრონიკული ქოლეცისტიტით დაავადებულ ბავშვებში ულტრაბგერითი სკანირების და რადიონუკლიდური კვლევის ავტომატიზირებული სისტემის გამოყენებით.“
ლიტერატურა
ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 69
რესურსები ინტერნეტში
დაბადებული 9 მარტი
დაბადებული 1954
ქართველი ექიმები
ენტრონკამენტუ

ენტრონკამენტუ — ქალაქი პორტუგალიაში. მდებარეობს ენტრონკამენტუს მუნიციპალიტეტში. ქალაქის მოსახლეობა 2004 წლის აღწერით შეადგენდა 20065 კაცს.
იხილეთ აგრეთვე
პორტუგალიის ქალაქების სია
რესურსები ინტერნეტში
მუნიციპალიტეტის ოფიციალური საიტი
ენტრონკამენტუს ფოტოები
პორტუგალიის ქალაქები
მაასტრიხტი

მაასტრიხტი — ქალაქი სამხრეთ-აღმოსავლეთ ნიდერლანდებში, მდინარე მაასის ნაპირზე. ლიმბურგის პროვინციის ადმინისტრაციული ცენტრი. ბელგიის სახელმწიფო საზღვრიდან 3 კილომეტრში. შიგა წყლის გზების კვანძი. 2011 წლის აღწერის მონაცემებით ქალაქის მოსახლეობა უდრის 121,164 ადამიანს.
ძველი ქალაქი განვითარდა ორი ძირითადი ცენტრის — ონზე-ლივე-ვრაუსა (X-XVI საუკუნეები, უმთავრესად XII საუკუნე) და სინტ-სერვასკერკის (მთავარი მშენებლობა — X-XV საუკუნეები) ეკლესიების, აგრეთვე სავაჭრო ცენტრის — მარქტის მოედნის ირგვლივ.
რომის ეპოქაში მაასტრიხტის ადგილას მოქმედებდა მნიშვნელოვანი გზაჯვარედინი მდინარე მაასზე. ამ მხარეების პირველმა ეპისკოპოსმა სერვაას მაასტრიხელმა თავის რეზიდენციად მაასტრიხტი 382 წელს არჩია. როგორც ქვემო მიწების რელიგიური ცენტრი მნიშვნელობას ინარჩუნებდა 721 წლამდე, მანამ სანამ არ იქნა მოკლული ეპისკოპოსი ლამბერტ მაასტრიხელი, რის შედეგადაც კათედრა ქალაქ ლიეჟში გადაიტანეს. შუა საუკუნეებში მაასტრიხტის სენიორებად მიიჩნეოდნენ ერთდროულად ლიეჟის საეპისკოპოსოს თავადი და ბრაბანტის ჰერცოგი. 1632 წელს ქალაქი გაათავისუფლეს ჰოლანდიელებმა და იგი ნიდერლანდების შეერთებული პროვინციების რესპუბლიკაში შევიდა, თუმცა მმართველობას მასზე ამსტერდამიც ახორციელებდა და ლიეჟიც. ბელგიის რევოლუციის (1830-1832) დროს ლამის ბელგიის შემადგენლობაში შევიდა. ადგილმდებარეობის განსაკუთრებულობის გამო რესპუბლიკის პირველი ქალაქი გახდა.
1940 წელს ქალაქს თავს დაესხა ფაშისტური გერმანია, თუმცა ერთი წლის შემდეგ მაასტრიხტი გაათავისუფლეს. 1992 წლის 7 თებერვალს მაასტრიხტში ხელი მოაწერეს ევროპის გაერთიანების 13 სახელმწიფოს – ბელგიის, დანიის, გფრ-ს, ესპანეთის, ირლანდიის, იტალიის, ლუქსემბურგის, ნიდერლანდების, პორტუგალიის, საბერძნეთის, საფრანგეთის, დიდი ბრიტანეთისა და ჩრდილოეთი ირლანდიის წარმომადგენლებმა, რის შედეგად ევროკავშირს ჩაეყარა საფუძველი.
ხუროთმოძღვრული ძეგლებიდან აღსანიშნავია: გოტიკური — დომინიკელთა და სინტ-იანსკერკის ეკლესიები, ძველი რატუშა. ბაროკული — იეზუიტების და ავგუსტინელების ეკლესიები; ბაროკულ-კლასიცისტური — ბონეფანტენის მონასტერი.
დამახასიათებელია ზომიერად რბილი კლიმატი. განვითარებულია ტურიზმი. ქალაქში არის მაასტრიხტის უნივერსიტეტი (1976), აეროპორტი.
დაძმობილებული ქალაქები
ლიეჟი —
კობლენცი —
ელ-რამა —
ჩენდუ —
რესურსები ინტერნეტში
ნიდერლანდების ქალაქები
ტურ დე ფრანსი

ტურ დე ფრანსი (ფრანგ. Le Tour de France - საფრანგეთის ტური), ხშირად წოდებული როგორც La Grande Boucle ან Le Tour — ყველაზე განთქმული და პრესტიჟული საგზაო ველორბოლაა მსოფლიოში. პირველი და მეორე მსოფლიო ომების შეფერხებების გარდა ეს ველორბოლა ყოველწლიურად ტარდება 1903 წლიდან. ეს არის შორი დისტანციის რბოლის შეჯიბრი პროფესიონალი ველოსიპედისტების გუნდებისთვის, რომლის მარშრუტი მოიცავს საფრანგეთსა და მის მეზებელ ქვეყნებს და მიმდინარეობს სამი კვირის განმავლობაში ყოველ ივლისს. გამარჯვებულია ინდივიდუალური მრბოლი, რომელიც დაასრულებს მარშრუტს ყველაზე მოკლე ჯამურ დროში.
იხილეთ აგრეთვე
ტურ დე ფრანსის ჩემპიონები
რესურსები ინტერნეტში
ოფიციალური ვერბგვერდი
საფრანგეთის სპორტი
ველოსპორტი
სპორტული შეჯიბრებები
ალდანა

ალდანა — ქალაქი და მუნიციპალიტეტი კოლუმბიაში, ნარინიოს დეპარტამენტში.
2005 წლის მონაცემებით, მოსახლეობა 6 780 ადამიანს შეადგენდა. ფართობი 46 კმ²-ია.
იხილეთ აგრეთვე
ნარინიოს დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
ნარინიოს დეპარტამენტის მუნიციპალიტეტები და ქალაქები
ჰაჯიაღაბეილი

ჰაჯიაღაბეილი — სოფელი აზერბაიჯანში, გოქჩაის რაიონში.
რესურსები ინტერნეტში
გოქჩაის რაიონის სოფლები